но́вый бо вѣне́чникъ іѡа́ннъ, вели́кій моли́твенникъ и му́ченикъ, си́це вопіе́тъ царю̀ богоме́рзкому, законопресту́пному іуліа́ну: ѕлоко́зненными твои́ми словесы̀ въ сладостра́стіе су́етнагѡ сегѡ̀ мі́ра не мо́жеши мя̀ прельсти́ти, нижѐ ѿлучи́ши любвѐ всетворца̀ моегѡ̀ бг҃а: а́зъ бо на него̀ упова́ю, и къ нему̀ всѐ моѐ жела́ніе простира́ю, да єгѡ̀ нбс̑нагѡ црс̑твія бу́ду наслѣ́дникъ